**Γραφείο Αντιπεριφερειάρχη**

**Χωροταξίας και Περιβάλλοντος**

**ΔΕΛΤΙΟ ΤΥΠΟΥ**

Λιβαδειά, 05 Ιουλίου 2016

**Εγκαίνια Σταθμών Μεταφόρτωσης Απορριμμάτων στο Δήμο Λοκρών**

Την Δευτέρα 04 Ιουλίου 2016 πραγματοποιήθηκαν τα εγκαίνια των Σταθμών Μεταφόρτωσης Απορριμμάτων στο Δήμο Λοκρών σε Αταλάντη και Μαλεσίνα και οι οποίοι θα εξυπηρετήσουν τον ∆ήµο, στην ορθολογικότερη µεταφορά των παραγόµενων αστικών στερεών αποβλήτων.

Την Περιφέρεια Στερεάς Ελλάδας εκπροσώπησε ο Αντιπεριφερειάρχης Χωροταξίας και Περιβάλλοντος κ. Ιωάννης Ταγκαλέγκας κάνοντας την ακόλουθη δήλωση:

“Το ζήτημα της διαχείρισης των αστικών στερεών αποβλήτων απασχολεί έντονα το σύγχρονο κόσμο, αφού παρατηρείται αύξηση της παραγόμενης ποσότητας των απορριμμάτων. Στην αύξηση αυτή συμβάλλουν οι αλλαγές στις καταναλωτικές συνήθειες των πολιτών και η βελτίωση του βιοτικού επιπέδου τους λόγω της οικονομικής και τεχνολογικής ανάπτυξης των τελευταίων ετών. Στο Δήμο Λοκρών έχουμε μια πολύ θετική εξέλιξη με την δημιουργία των Σταθμών Μεταφόρτωσης Απορριμμάτων αφενός διότι μειώνεται το κόστος διαχείρισης, το οποίο εν τέλει θα καλούνταν να καταβάλουν οι δημότες και αφετέρου διότι μειώνονται οι αέριοι ρύποι με αποτέλεσμα και την μείωση των αρνητικών περιβαλλοντικών επιπτώσεων.Η θετική αυτή εξέλιξη είναι καρπός της άψογης συνεργασίας του Δήμου με την Περιφέρεια και συγκεκριμένα του Δημάρχου Λοκρών κ.Λιόλιου με τον Περιφερειάρχη μας Κώστα Μπακογιάννη ο όποιος ως πρωταρχικό στόχο έχει την καλυτέρευση των περιβαλλοντικών συνθηκών στην Περιφερεια με επέκταση αυτών στην υγεία των πολιτών.“